Document ID: 32005R1498

UREDBA KOMISIJE (ES) št. 1498/2005
z dne 15. septembra 2005
o spremembi Uredbe (ES) št. 1262/2001 o podrobnejših pravilih za izvajanje Uredbe Sveta (ES) št. 1260/2001 v zvezi z odkupom in prodajo sladkorja s strani intervencijskih agencij
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (1), in zlasti člena 9(3) Uredbe,
ob upoštevanju naslednjega:
(1)
V skladu s členom 18(2) Uredbe Komisije (ES) št. 1262/2001 (2) lahko intervencijske agencije zahtevajo, da se sladkor, dobavljen za intervencijo, embalira v vreče iz jute, ki imajo polietilensko podlogo.
(2)
V zadnjih nekaj letih so bile razvite nove vrste embalaže za živila. Intervencijske agencije, ki zahtevajo nekatere od teh novih vrst embalaže, morajo zahtevati, da je taka embalaža skladna z Uredbo Evropskega parlamenta in Sveta (ES) št. 1935/2004 z dne 27. oktobra 2004 o materialih in izdelkih, namenjenih za stik z živili, in o razveljavitvi direktiv 80/590/EGS in 89/109/EGS (3).
(3)
Uredbo (ES) št. 1262/2001 je treba zato ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
V členu 18(2) Uredbe (ES) št. 1262/2001 se drugi pododstavek nadomesti z:
„Intervencijske agencije, ki zahtevajo ali dovolijo, da je sladkor v drugačni vrsti embalaže, kot je določeno v prvem pododstavku, zahtevajo, da je takšna embalaža skladna z zahtevami iz Uredbe Evropskega parlamenta in Sveta (ES) št. 1935/2004 (4). Intervencijska agencija lahko podrobno navede kakovost embalaže.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. septembra 2005

Labels: 3
2
17